Diari Oficial de la Generalitat Valenciana


Sumari del DOGV 6207, del 16-02-2010 (2010/1643)

DECRET 32/2010, de 12 de febrer, del Consell, pel qual s'autoritzen ensenyances universitàries oficials de grau al Centro de Educación Superior Valencia, adscrit a la Universidad Europea de Madrid.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1643


Data del document
:   12-02-2010

Organisme emissor
:   Conselleria d'Educació

Tipus de document
:   Decret

Descriptors 

:   * legislació
    * centre d'ensenyament
    * universitat

DECRET 32/2010, de 12 de febrer, del Consell, pel qual s'autoritzen ensenyances universitàries oficials de grau al Centro de Educación Superior Valencia, adscrit a la Universidad Europea de Madrid. [2010/1643]  
La Conselleria d'Educació, per Resolució de 27 de gener de 2010, ha adscrit el Centro de Educación Superior Valencia, propietat de l'entitat Iniciativas Educativas Educa, SLU, a la Universidad Europea de Madrid, basant-se en el conveni d'adscripció subscrit entre ambdós entitats el 13 de juny de 2008.   
La Universidad Europea de Madrid ha instruït un expedient a l'efecte de sol·licitar l'autorització per a implantar, en el mencionat centre universitari, ensenyances universitàries oficials de grau, i consta en l'expedient l'informe favorable del Comité de Direcció de la universitat.  
El Consell Valencià d'Universitats i de Formació Superior va tindre coneixement de la proposta d'implantació d'ensenyances en la reunió de 2 de juliol de 2008, i consta així en l'expedient l'informe preceptiu de l'Agència Valenciana d'Avaluació i Prospectiva.  
Així mateix, els corresponents plans d'estudis han sigut verificats pel Ple del Consejo de Universidades, en la sessió de 28 de maig de 2008.   
Per tot això, d'acord amb el que disposa la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; en el Reial Decret 557/1991, de 12 d'abril, sobre creació i reconeixement d'universitats i centres universitaris; i en la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 12 de febrer de 2010,  
DECRETE  
Article 1. Autorització d'ensenyances  
Autoritzar la implantació, per al curs 2009/2010, en el Centro de Educación Superior Valencia, adscrit a la Universidad Europea de Madrid i amb seu a Valencia, al carrer General Elio, números 8 i 10, les ensenyances conduents a l'obtenció dels següents títols oficials de grau:   
1. Grau en Arquitectura.  
2. Grau en Dret.  
3. Grau en Direcció i Creació d'Empreses.  
4. Grau en Màrqueting i Direcció Comercial.  
5. Grau en Traducció i Comunicació Intercultural.  
Estes ensenyances seran organitzades en els termes consignats en les memòries presentades a l'Agencia Nacional de Evaluación de la Calidad y Acreditación.  
Article 2. Inscripció en el registre i els seus efectes  
De la present autorització s'informarà el Ministerio de Educación per tal que este eleve al Govern la proposta per a l'establiment del caràcter oficial de títol i la seua inscripció en el Registro de Universidades, Centros y Títulos (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Publicació dels plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudis en el Boletín Oficial del Estado i en el Diari Oficial de la Comunitat Valenciana.   
Article 4. Procediment d'avaluació  
Segons el que disposa l'article 24.2 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, els títols universitaris autoritzats en este decret han de sotmetre's a un procediment d'avaluació cada sis anys, a comptar des de la data del seu registre en el Registro de Universidades, Centros y Títulos (RUCT), a fi de mantindre l'acreditació.   
Article 5. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 12 de febrer de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN